

5617 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

24 ΑΥΓΟΥΣΤΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

594 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποζημίωση του Προέδρου του Διοικητικού Συμβουλίου της Δημο¬ 
τικής Επιχείρησης Ύδρευσης και Αποχέτευσης Λαρίσής .... 1 

Αποζημίωση Προέδρου, μελών, εισηγητού και γραμματέα του Διοι¬ 
κητικού Συμβουλίου της Δημοτικής Επιχείρησης Ύδρευσης και 

Αποχέτευσης μείζονος περιοχής Βόλου Μαγνησίας. 2 

Αναπροσαρμογή μηνιαίας αποζημίωσης στο Διευθύνοντα Σύμβουλο 
της Δημοτικής Επιχείρησης Ύδρευσης και Αποχέτευσης Λαρί¬ 
σης. 3 

Αποζημίωση ερμηνέων. 4 

Καθορισμός αριθμού συνεδριάσεων του Τεχνικού Συμβουλίου 
Ο.Λ.Θ. και ρύθμιση αμοιβής ιδιωτών μελών του σύμφωνα με το 

Ν. 1505/1984. 5 

Ανάθεση της διαχείρισης του Κρατικού Βρεφονηπιακού Σταθμού 
Χανιών στην Τράπεζα της Ελλάδας. 6 


Προσδιορισμός ειδικότητας και αριθμού εργαζομένων από το με 
σχέση εργασίας ιδιωτικού δικαίου προσωπικό, που απασχολείται 
στο Υπουργείο Εξωτερικών για την εφαρμογή του άρθρου 5 παρ. 
3 του Ν.Δ. 1198/72, όπως αντικαταστάθηκε με το άρθρο 10 


του Ν. 435/76. 7 

Ανάθεση έργου με μίσθωση σε ειδικούς συνεργάτες. 8 

Τροποποίηση διατάξεων του καταστατικού του Ταμείου Συντάξεως 

Προσωπικού της Εθνικής Τραπέζης Ελλάδος. 9 

Αναπροσαρμογή συντάξεων των συνταξιούχων ΔΕΗ.10 

Προσαρμογή των κλάδων διοικητικού προσωπικού της Ανωτάτης 
Σχολής Οικονομικών και Εμπορικών Επιστημών προς το περιε¬ 
χόμενο του Π.Δ/τος 194/1988. 11 

Άρση άδειας ίδρυσης και λειτουργίας Ιδιωτικού Γυμνασίου Κ. 

ΜΑΥΡΟΜΑΤΗ στην Πτολεμαΐδα. 12 

Αυτοδίκαιη σύσταση προσωρινών θέσεων με σχέση εργασίας ιδιωτι¬ 
κού δικαίου αορίστου χρόνου στο Πανεπιστήμιο Πατρών. ... 13 

Υπαγωγή του προσωπικού του ΝΠΔΔ «Για τον Αθλητισμό και τα 
Σπορ» του Δήμου Καλλιθέας στις διατάξεις του Α' μέρους του Ν. 

1188/81.14 

Αυτοδίκαιη σύσταση προσωρινών θέσεων στην Ανωτάτη Γεωπονική 
Σχολή Αθηνών.15 

Διορθώσεις Σφαλμάτων 

Διορθώσεις σφαλμάτων στην υπουργική απόφαση 53174/2164/ 

1988. 16 

Διόθρωση σφαλμάτων στην υπ’ αριθ. 18186/271/88 κοινή 
Υπουργική απόφαση (ΦΕΚ 126Β/3.3.1988).. . 17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 71306/8429 (1) 

Αποζημίωση του Προέδρου του Διοικητικού Συμβουλίου της Δημοτικής 
Επιχείρησης Ύδρευσης και Αποχέτευσης Λαρίσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 «περί κινή¬ 
τρων για την ίδρυση επιχειρήσεων ύδρευσης και αποχέτευσης». 

2. Την αριθ. 29/88 απόφαση - πρόταση τού Διοικητικού Συμβουλίου 
της Λαρίσης Επιχείρησης Ύδρευσης και Αποχέτευσης. 

3. Την 6474/ΦΕΚ 451 Β/30.6.88 απόφαση του Πρωθυπουργού 
και του Υπουργού Οικονομικών «μεταβίβαση αρμοδιοτήτων στον Υφυ¬ 
πουργό Οικ/κών», αποφασίζουμε: 

Καθορίζουμε μηνιαία αποζημίωση δρχ. (12.000) δώδεκα χιλιάδων 
στον Πρόεδρο του Διοικητικού Συμβουλίου της Δημοτικής Επιχείρησης 
Ύδρευσης και Αποχέτευσης Λαρίσης για τις παρεχόμενες στην Επιχεί¬ 
ρηση υπηρεσίες του. 

Σε περίπτωση απουσίας του Προέδρου του διοικητικού Συμβουλίου 
της Επιχείρησης ένεκα ασθένειας ή άδειας περισσότερο από ένα μήνα η 
ανωτέρω αποζημίωση καταβάλλεται εξ ημισείας σ’ αυτόν και στον ανα¬ 
πληρωτή του. 

Η σχετική πίστωση για την καταβολή της αποζημίωσης, βαρύνει τον 
οικείο προϋπολογισμό της Επιχείρησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιουλίου 1988 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

. ΑΠ.-ΑΘ. ΤΖΟΧΑΤΖΟΠΟΥΛΟΣ ΗΛΙΑΣ ΠΑΠΑΗΛΙΑΣ 

-φ- 

Αριθ. 71309/8432 (2) 

Αποζημίωση Προέδρου, μελών, εισηγητού χα\ γραμματέα του Διοικη¬ 
τικού Συμβουλίου της Δημοτικής Επιχείρησης Ύδρευσης και Απο¬ 
χέτευσης μείζονος περιοχής Βόλου Μαγνησίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διτάξεις του άρθρου 2 παρ. 7 του Ν. 890/1979 «περί συστά- 
σεως δημοτικής επιχείρησης ύδρευσης και αποχέτευσης δήμων και κοι¬ 
νοτήτων μείζονος περιοχής Βόλου» σε συνδυασμό με τις διατάξεις του 
άρθρου 18 του Ν. 1505/1984. 

2. Την αριθμ. 17/1988 απόφαση - πρόταση του Διοικητικού Συμ- 

βουλίου της Δημοτικής Επιχείρησης Ύδρευσης και Αποχέτευσης Δή¬ 
μων και Κοινοτήτων μείζονος περιοχής Βόλου. 

3. Την 6474/30.6.1988 απόφαση του Πρωθυπουργού και του 
Υπουργού Οικονομικών για μεταβίβαση αρμοδιοτήτων στον Υφυ¬ 
πουργό Οικονομικών, αποφασίζουμε: ^ 

Καθορίζουμε την αποζημίωση του Προέδριου, των μελών, του Ειση- 
γηγή και του γραμματέα του Δ.Σ. της δημοτικής επιχείρησης ύδρευσης 
και αποχέτευσης Δήμων και Κοινοτήτων μείζονος περιοχής Βόλου, 
λόγω συμμετοχής τους στις συνεδριάσεις του Δ.Σ. της επιχείρησης αυ¬ 
τής, ως εξής: 

α) των υπαλλήλων ή μισθωτών του δημοσίου τομέα στο 1/100 του 
βασικού μισθού του κλιμακίου 23 για κάθε ώρα. 

β) των ιδιωτών μελών σε δρχ. 1.500 κατά συνεδρίαση. Ο αριθμός 
των συνεδριάσεων μπορεί να ανέλθει σε τρεις (3) το μήνα που θα πραγ¬ 
ματοποιούνται εκτός των ωρών εργασίας των υπηρεσιών της επιχείρη¬ 
σης και μέχρι 5 ώρες σε κάθε συνεδρίαση. 

Η σχετική πίστωση για την καταβολή της αποζημίωσης βαρύνει τον 
προϋπολογισμό της Επιχείρησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιουλίου 1988 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

ΑΠ.-ΑΘ. ΤΖΟΧΑΤΖΟΠΟΥΛΟΣ ΗΛΙΑΓ ΠΑΠΑΗΛΙΑΖ 
-—♦- 

Αριθ. 71305/8498 (3) 

Αναπροσαρμογή μηνιαίας αποζημίωσης στο Διευθύνοντα Σύμβουλο της 

Δημοτικής Επιχείρησης Ύδρευσης και Αποχέτευσης Λαρίσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 «περί κινή¬ 
τρων για την ίδρυση επιχειρήσεων ύδρευσης και αποχέτευσης». 

2. Την αριθ. 30/88 απόφαση πρόταση του Διοικητικού Συμβουλίου 
της Δημοτικής Επιχείρησης Ύδρευσης και Αποχέτευσης Λαρίσης. 

3. Την 6474/30.6.88 (ΦΕΚ 451/Β) απόφαση του Πρωθυπουργού 
και του Υπουργού Οικονομικών για μεταβίβαση αρμοδιοτήτων στον 
Υφυπουργό Οικ/κών, αποφασίζουμε: 

Αναπροσαρμόζουμε τη μηνιαία αποζημίωση στο Διευθύνοντα Σύμ¬ 
βουλο της Δημοτικής Επιχείρησης Ύδρευσης και Αποχέτευσης Λαρί¬ 
σης για τις παρεχόμενες στην επιχείρηση υπηρεσίες του σε δρχ. 80.000 
(ογδόντα χιλιάδες). 

Η σχετική πίστωση για την καταβολή της αποζημίωσης, βαρύνει τον 
οικείο προϋπολογισμό της Επιχείρησης. 

Κατά τα λοιπά ισχύει η αριθ. 50340/7768/3.6.87 κοινή απόφαση 
των Υπουργών Εσωτερικών και Οικονομικών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιουλίου 1988 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

ΑΠ.-ΑΘ. ΤΖΟΧΑΤΖΟΠΟΥΛΟΣ ΗΛΙΑΣ ΠΑΠΑΗΛΙΑΣ 

--φ- 

Αριθ. 40116/1890 (4) 

Αποζημίωση ερμηνέων. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ, ΚΑΙ 
Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α)Την Κοινή απόφαση μαςαριθμ. 35163/1274/11.4.86, που έχει 
κοινοποιηθεί με την εγκύκλιο αριθμ. 45169/1823/5.6.86 του Υπουρ¬ 
γείου Δικαιοσύνης. 

β) Τα έγγραφα αριθμ. α) 3930/1.2.88 της Εισαγγελίας Εφετών 
Αθήνας και β) 12397/4.2.88 του Υπουργείου αυτού από τα οποία 
προκύπτει η αδυναμία εξασφάλισης ερμηνέων και στην προδικασία και 


στο ακροατήριο, λόγω της χαμηλής αποζημίωσής τους με αποτέλεσμα 
να αναβάλλονται ή και να ματαιώνονται σημαντικές δίκες. 

γ) Την αρ. 6474/ΦΕΚ 451 Β/30.6.88 Κοινή απόφαση των Πρω¬ 
θυπουργού και Υπουργού Οικονομικών, αποφασίζουμε: 

Καθορίζουμε την αποζημίωση του ερνηνέα ως εξής: 

1) Για κάθε εξέταση ξενόγλωσσου μάρτυρα ή απολογία κρατουμένου 
κατά την προδικασία 2.000 δραχμές. 

2) Για την κατάθεση του ερμηνέα στο ακροατήριο κατά την πρωινή 
συνεδρίαση, 2.000 δρχ. και κατά την απογευματινή επίσης 2.000 δρχ. 
ήτοι 4.000 δρχ. συνολικά εφ’ όσον παραμένει ο ερμηνέας ολόκληρη την 
ημέρα στο ακροατήριο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

οι ΥΠΟΥΡΓΟΙ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΓΑΜ. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

-♦- 

Αριθ. 57378/8187 (5) 

Καθορισμός αριθμού συνεδριάσεων του Τεχνικού Συμβουλίου Ο.Λ.Θ. 

και ρύθμιση αμοιβής ιδιωτών μελών του σύμφωνα με το Ν. 1505/ 
1984. 

ΟΙ ΥΠΟΥΡΓΟΙ 

ΕΜΠΟΡΙΚΗΣ ΝΑΥΤΙΛΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 παρ. 2 του Ν. 754/78 «Περί ρυθμί- 
σεως των αποδοχών των δημοσίων υπαλλήλων πολιτικών και στρατιω¬ 
τικών των υπαλλήλων Ν.Π.Δ.Δ. και άλλων τινών συν&φών διατάξεων» 
(ΦΕΚ 17/15.2.78 τ. Α'), όπως αντικαταστάθηκαν με το άρθρο 3 παρ. 
4 του Ν. 1160/1981 «Περί αυξήσεως των αποδοχών των δημοσίων 
υπαλλήλων κ.λπ.» (ΦΕΚ 147/5.6.81 τ. Α’) σε συνδυασμό με το άρθρο 
.μόνο παρ. 2 του Π.Δ. 492/84 «Περιορισμός συναρμοδιοτήτων κατά 
την έκδοση διοικητικών πράξεων σε αντικείμενα αρμοδιότητας Υπουρ¬ 
γείου Προεδρίας της Κυβέρνησης και λοιπών Υπουργείων (ΦΕΚ 175/ 
14.11.84 τ. Α’). 

2. Τις διατάξεις του άρθρου 1 του Ν. 1505/84 «Αναδιάρθρωση μι¬ 
σθολογίου προσωπικού της Δημόσιας Διοίκησης και άλλες διατάξεις» 
(ΦΕΚ 194/3.12.84 τ. Α’) και την 13208/360/1/28.1.1985 Ερμη¬ 
νευτική Εγκύκλιο του Υπουργείου Οικονομικών/Γ.Λ.Κ. 

3. Τις διατάξεις του Π.Δ. 319/87 (ΦΕΞ 150/25.8.87 τ. Α) και την 
αριθμ. 19821/29.10.87 απόφαση του Δ.Σ./Ο.Λ.Θ. με την οποία συ¬ 
γκροτήθηκε το Τεχνικό Συμβούλιο στον Ο.Λ.Θ. 

4. Τις ανάγκες του Ο.Λ.Θ.-όσον αφορά στις συνθήκες λειτουργίας 
των νόμιμα συγκροτημένων Συλλογικών του Οργάνων που επιβάλλεται 
να λειτουργούν εντός ή εκτός του κανονικού ωραρίου εργασίας του Ορ¬ 
γανισμού, αποφασίζουμε: 

1) Ορίζουμε τον αριθμό των συνεδριάσεων του Τεχνικού Συμβουλίου 
του Οργανισμού Λιμένος Θεσσαλονίκης που θα λειτουργεί εντός του κα¬ 
νονικού ωραρίου εργασίας της Υπηρεσίας αυτής σε: 

-μέχρι δύο (2) συνεδριάσεις το μήνα. 

2) Καθορίζουμε το ύψος των ιδιωτών που συμμετέχουν ως μέλη στο 
εν λόγω Συμβούλιο στο ποσό των δρχ. 1.300. 

3) Κατά τα λοιπά ισχύουν οι ρυθμίσεις του άρθρου 18 του Ν. 

1505/84 και οι περιορισμοί του άρθρου 3 του Ν. 1256/82 «Για την 
πολυθεσία, την πολυαπασχόληση και την καθιέρωση ανωτέρω ορίου 
απολαβών στο δημόσιο τομέα κ.λπ.» (ΦΕΚ 65/31.5.82 τ. Α'). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Ιουλίου 1988 

ΟΙ ΥΠΟΥΡΓΟΙ 

ΕΜΠΟΡΙΚΗΣ ΝΑΥΤΙΛΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ε. ΓΙΑΝΝΟΠΟΥΛΟΣ ΗΛΙΑΣ ΠΑΠΑΗΛΙΑΣ 

-φ- 

Αριθ. 69205/2170 (6) 

Ανάθεση της διαχείρισης του Κρατικού Βρεφονηπιακού Σταθμού Χα¬ 
νιών στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 

προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το Π.Δ/γμα αριθ. 160/16.4.86 (ΦΕΚ 61/Α' τεύχος/8.5.86) 
«Ίδρυση πενήντα (50) Κρατικών Παιδικών Σταθμών και εβδομήντα 
(70) Κρατικών Βρεφονηπιακών Σταθμών. 

4. Το έγγραφο της Τράπεζας της Ελλάδας αριθμ. 37083/ 
21.7.88. 

5. Την απόφαση του Υπουργού των Οικονομικών αριθμ. 53755/ 
4203/26.5.86 (ΦΕΚ 383/Β' τεΰχ./10.6.86) «Μεταβίβαση της 
Εξουσίας να υπογράφουν με εντολή Υπουργού, στους Προϊσταμένους Δ/ 
νσεων, Τμημάτων κ.λπ.», αποφασίζουμε: 

Η ταμεικαή διαχείριση του Κρατικού Βρεφονηπιακού Σταθμού Χα¬ 
νιών ν’ ασκείται από την Τράπεζα της Ελλάδας, σύμφωνα με τις διατά¬ 
ξεις του από 20.1.1932 Π.Δ/τος «Διαχείριση νομικών προσώπων από 
την Τράπεζα της Ελλάδας» όπως αυτό τροποποιήθηκε με το από 
7.10.58 Β.Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδος (Υποκ/μα Χανιών). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιουλίου 1988 

Με εντολή Υπουργού 
Ο Διευθυντής 
Ε11. ΚΑΤΣΟΙΜΔΛΣ 

- — - 

Αριθ. 16113 . . (7) 

Προσδιορισμός ειδικότητας και αριθμού εργαζομένων από το με σχέση 

εργασίας ιδιωτικού δικαίου προσωπικό, που απασχολείται στο 

Υπουργείο Εξωτερικών για την εφαρμογή του άρθρου 5 παρ. 3 του 

Ν.Δ. 1198/72, όπως αντικαταστάθηκε με το άρθρο 10 του Ν, 

435/76. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 5 παρ. 3 του Ν.Δ. 1198/72 «περί του 
τρόπου ρυθμίσεως των όρων αμοιβής και εργασίας του επί σχέσει εργα¬ 
σίας ιδιωτικού δικαίου προσωπικού του Δημοσίου, των ΟΤΑ και ΝΠΔΔ 
και τροποποιήσεως διατάξεων της περί συλλογικών συμβάσεων εργα¬ 
σίας νομοθεσίας», «ΦΕΚ 109/Α/79), όπως αντικαταστάθηκε με το άρ¬ 
θρο 10 του Ν. 435/76. 

2. Σχετική πρόταση που μας υποβλήθηκε με τα αριθ. Π 13- 
6967/ΑΣ 3483/14.6.88 έγγραφο του Υπουργείου Εξωτερικών. 

3. Σχετική γνωμοδότηση του κατά το άρθρο 6 του Ν.Δ. 1198/72 
Τμήματος Αμοιβής και Όρων Εργασίας εργαζομένων στο Δημόσιο Το¬ 
μέα Ανωτάτου Συμβουλίου Εργασίας, που πάρθηκε κατά τη συνεδρίαση 
αυτού της 18.7.1988, αποφασίζουμε: 

1. Προσδιορίζουμε την ειδικότητα των δακτυλογράφων ξένων γλωσ¬ 
σών που απασχολούνται με σχέση εργασίας ιδιωτικού δικαίου διάρκειας 
8 μηνών στο Υπουργείο Εξωτερικών και για μέχρι 5 συνολικά υπαλλή¬ 
λους της ειδικότητας αυτής, στους οποίους εξαιρετικά είναι δυνατό, σε 
εφαρμογή των διατάξεων της παρ. 3 του άρθρου 5 του Ν.Δ. 1198/72 
όπως αντικαταστάθηκε με το άρθρο 10 παρ. 2 του Ν. 435/76, να χο¬ 
ρηγηθούν με απόφαση του Υπουργού Εξωτερικών αποδοχές ανώτερες 
από αυτές που ισχύουν και μέχρι 100.000 δραχμές το μήνα συνολικά. 

2. Η απόφαση αυτή ισχύει από την ημερομηνία δημοσίευσης στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Αυγούστου 1988 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΡΓΑΣΙΑΣ 

ΚΑΡΟΛΟΣ ΠΑΠΟΥΛΙΑΣ ΓΙΩΡΓΟΣ ΓΕΝΝΗΜΑΤΑΣ 


Αριθ. Φ.21/οικ. 3582 (8) 

Ανάθεση έργου με μίσθωση σε ειδικούς συνεργάτες. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις του άρθρου 15 του Ν. 1735/87 (ΦΕΚ 195/ 
11.11.87, τ.Α'), αποφασίζουμε: 

Καθορίζουμε τον αριθμό των προσώπών που μπορεί το 1ΚΑ να ανα¬ 
θέσει έργο με μίσθωση σε δύο (2) ειδικούς συνεργάτες (Μηχανογρά- 
φους), γιά ένα (1) χρόνο, προκειμένου να ασχοληθούν με την οργάνωση, 
ανάπτυξη και εφαρμογή συστημάτων πληροφορικής σύμφωνα με το 
πρόγραμμα και τις ανάγκες του ΙΚΑ στον τομέα της Μηχανογράφη¬ 
σης · 

Το συνολικό ποσό της αμοιβής των αναδοχών Μηχανογράφων θα εί¬ 
ναι 2.000.000 δρχ. για τον καθένα και θα παρέχεται με βάση δελτίο 
παροχής υπηρεσιών θεωρημένο από την οικεία οικονομική Εφορία. 

Το παραπάνω έργο, η εκτέλεση του οποίου θα παρακολουθείται από 
τη Διοίκηση του ΙΚΑ, δεν ανάγεται στον κύκλο καθηκόντων των υπαλ¬ 
λήλων του Ιδρύματος και δεν θα συνδέεται με το ωράριο εργασίας της 
υπηρεσίας. 

Οι ανάδοχοι θα είναι επιστήμονες με ειδική εκπαίδευση και εμπειρία 
σε θέματα πληροφορικής και ειδικότερα ο ένας θα πρέπει να έχει ΜΑ6- 
ΤΕΚ στην Επιστήμη των Ηλεκτρονικών Υπολογιστών, εξιδεϊκευση σε 
γλώσσες προγραμματισμού και σχετική προϋπηρεσία, ο δε άλλος θα 
πρέπει να έχει δίπλωμα Μηχ/γου - Ηλ/γου του Εθν. Μέτσόβιου Πολυ¬ 
τεχνείου (κύκλος σπουδών Ηλεκτρονικού Μηχ/κού), να γνωρίζει Αγ¬ 
γλικά, Γερμανικά καθώς και γλώσσες Προγρ/σμού και να έχει προϋπη¬ 
ρεσία σαν αναλυτής συστημάτων - Εφαρμογών.' 

Η απόφαση αυτή, να δημοσιευθεί στην Εφημερίδα της Κυβέρνησης. 

Αθήνα, 25 Ιουλίου 1988 , 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

- ♦ - 

Αριθ. Φ.44/2154 (9) 

Τροποποίηση διατάξεων του καταστατικού του Ταμείου Συντάξεως 
Προσωπικού της Εθνικής Τραπέζης Ελλάδος. 

. Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψή: 

1. Τις-διατάξεις του άρθρου 5 του Ν. 2868/1922, και της παρ. 8 
του άρθρου 4 του Ν. 5376/32. 

2. Τις διατάξεις των άρθρων 23 παρ. 1, στοιχ. στ' και 24 παρ. 1 και 
2 στοιχ. γ’, 26 παρ. 1 και 27 παρ. 1 στοιχ. δ’ του Ν. 1558/1985 
(ΦΕΚ 137/26.7.85/τ.Α’). 

3. Την 471/1988 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων με θέμα 
«Ανάθεση αρμοδιοτήτων στους Υφυπουργούς Υγείας, Πρόνοιας κάι 
Κοινωνικών Ασφαλίσεων» (ΦΕΚ 463/7.7.88/τ.Α'). 

4. Το άρθρο 113 παρ. 2, εδάφιο α' του Π.Δ. 544/1977 (ΦΕΚ 178/ 
77/τ.Α'), όπως αντικαταστάθηκε από το άρθρο 2 παρ. 1, του Ν. 
728/77 (ΦΕΚ 316/1977/τ.Α') και το άρθρο 5 του Π.Δ. 437/1985 
(ΦΕΚ 157/1985/τ.Α'), σε'συνδυασμό με την παρ. 3 του άρθρου 1, της 
680/1982 κοινής απόφασης των υπουργών Προεδρίας Κυβερνήσεως 
και Κοινωνικών Υπηρεσιών (ΦΕΚ 217/1982/τ.Β'). 

5. Τη σύμφωνη γνώμη του Δ.Σ. του Ταμείου Συντάξεως Προσωπι¬ 
κού της Εθνικής Τραπέζης της Ελλάδος, που διατυπώθηκε κατά την 
συνεδρίαση του αριθ. 43/14.6.1988. 

6. Τη γνώμη του Σ.Κ.Α., που διατυπώθηκε κατά τις συνεδριάσεις 
του 4/20.4.1988 και 5/27.4.1988, αποφασίζουμε: 

Στο τέλος της παραγράφου 5α του άρθρου 22 του Καταστατικού του 
ΤΣΠ-ΕΤΕ, η οποία αναριθμείται σε 5α 1, προστίθεται εδάφιο 2 που έχει 
ως εξής: 

«2. Με τους ίδιους γενικούς όρους και προϋποθέσεις που ορίζονται 
στο άρθρο αυτό, μπορεί επίσης να αναγνωρισθεί ως συντάξιμος και ο 
πριν από την πρόσληψη, χρόνος σπουδών του ασφαλισμένου, που οδή- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γησε στην κτήση τίτλου σπουδών, με τους παρακάτω ειδικότερους 
όρους και προϋποθέσεις: 

α) Αναγνωρίζεται υπό τους περιορισμούς της παρ. 2 του παρόντος 
άρθρου, ο χρόνος σπουδών που απαιτήθηκε για την απόκτηση ενός μό¬ 
νον τίτλου σπουδών ανώτερης ή ανώτατης εκπαίδευσης και ενός μόνον 
τίτλου μεταπτυχιακών σπουδών, αντί καταβολής εισφοράς κατά τα ορι¬ 
ζόμενα στην παρ. 4 του ίδιου άρθρου. 

β) Ο χρόνος σπουδών που αναγνωρίζεται, δεν μπορεί να υπερβαίνει 
τα κατά τον χρόνο της αποφοίτησης επίσημα ακέραια χρόνια σπουδών 
της ανώτερης ή ανώτατης Σχολής της οποίας έχει προσκομίσει πτυχίο ή 
σχετική βεβαίωση κτήσης πτυχίου εκείνος που ζητά την αναγνώ¬ 
ριση. 

γ) Ο χρόνος που αναγνωρίζεται για μεταπτυχιακές σπουδές δεν μπο¬ 
ρεί να υπερβαίνει τα δύο ακέραια χρόνια εκτός αν πρόκειται για διδακτο¬ 
ρικό, οπότε αναγνωρίζονται μέχρι τρία ακέραια χρόνια. 

δ) Ο αναγνωριζόμενος με το παρόν εδάφιο χρόνος δεν υπολογίζεται 
για τη θεμελίωση συνταξιοδοτικού δικαιώματος αλλά μόνο για προσαύ- 
ξηση του ποσού της σύνταξης. 

ε) Κατ’ εξαίρεση από τα καθοριζόμενα στην παρ. 4 του παρόντος άρ¬ 
θρου, παρέχεται η ευχέρεια στους ασφαλισμένους, εφόσον υποβάλουν αί¬ 
τηση και δικαιολογητικά για την αναγνώριση του χρόνου σπουδών, 
εντός ανατρεπτικής προθεσμίας ενός έτους από τη δημοσίευση του πα¬ 
ρόντος, να πληρώσουν ασφάλιστρο (εισφορά εργοδότη και ασφαλισμέ¬ 
νου) που υπολογίζεται πάνω στο μισθό βάσης του πέμπτου μισθολογι- 
κού κλιμακίου του ενιαίου μισθολογίου των Τραπεζών, προσαυξανόμενο 
με τα πάσης φύσεως ποσοστιαία επιδόματα που λαμβάνει ο ασφαλισμέ¬ 
νος κατά την ημέρα υποβολής της αίτησης, υπολογιζόμενα στο Κλιμά¬ 
κιο αυτό, καθώς και τα δραχμικά επιδόματα που συνυπολογίζονται για 
τον καθορισμό του ύψους της σύνταξης. Η καταβολή του ασφαλίστρου 
αυτού, γίνεται είτε εφάπαξ είτε σε μηνιαίες δόσεις, ο αριθμός των 
οποίων δεν μπορεί να υπερβαίνει τον αριθμό των μηνών που αναγνωρί¬ 
ζονται και σε καμμιά περίπτωση τις τριάντα έξι. 

Τα οικονομικά αποτελέσματα για τις περιπτώσεις του παρόντος υπε- 
δαφίου (ε), επέρχονται από την ημερομηνία της πλήρους εξόφλησης του 
ποσού της εισφοράς. 

Στις ρυθμίσεις της παρούσας διάταξης δεν περιλαμβάνονται οι συντα¬ 
ξιούχοι». 

Η ιςεχύς της διάταξης αυτής, αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβέρνή- 
σεως. 

Αθήνα, 22 Ιουλίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-♦-- · 

Αριθ. Φ 50/2034 (10) 

Αναπροσαρμογή συντάξεων των συνταξιούχων ΔΕΗ. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: , 

1. Τις διατάξεις της παραγράφου 4 του άρθρου 1 του Ν.Δ. 4577/ 
1966. 

2. Την αριθμ. 471/1988 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς/(ΦΕΚ 463/7.7.88/τ.Β'). 

3. Την αριθμ. Α. 9564/Δ.503/6.5.88 απόφαση του Υπουργού 
Εθνικής Οικονομίας. 

4. Την αριθμ. 9019/295/25.1.1982 απόφαση του Υπουργού Οι¬ 
κονομικών που κυρώθηκε με το άρθρο 55 του ν. 1249/1982 και το άρ¬ 
θρο 25 παρ. 3 του ν, 1505/1984 ως προς τον τρόπο υπολογισμού της 
ΑΤΑ. 

5. Την αριθμ. 3306/20/25.5.83 Απόφαση του Συμβουλίου Ασφά¬ 
λισης της ΔΕΗ. 

6. Την αριθμ. 332/29.9.83 γνώμη του Δ.Σ. της ΔΕΗ, αποφασί¬ 
ζουμε: 

1. Οι συντάξεις των συνταξιούχων της ΔΕΗ αναπροσαρμόζονται από 
1.5.88 κατά το διορθωτικό ποσοστό 0,5% της ΑΤΑ έτους 1988 και 
κατά το ποσοστό 1% της ΑΤΑ του Β’ τετραμήνου 1988. 

2. Η αύξηση αυτή χορηγείται με τους όρους και τις προϋποθέσεις που 
καθορίζονται με την αριθμ. 8210/183/28.1.1987 Απόφαση των 


Υπουργών Εθνικής Οικονομίας, Οικονομικών και Εργασίας, του άρ¬ 
θρου δεύτερου παραγ. 4 του ν. 1584/1986 και της αριθμ. 43496/ 
1815/ 11.5.1988 εγκυκλίου του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιουλίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
*-φ- 

Αριθ. Β1/387 (11) 

Προσαρμογή των κλάδων διοικητικού προσωπικού της Ανωτάτης Σχο¬ 
λής Οικονομικών και Εμπορικών Επιστημών προς το περιεχόμενο 
του Π.Δ/τος 194/1988. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 24 παρ. 8 του Ν. 1586/1986 (ΦΕΚ 37 Α') όπως αντι- 
καταστάθηκε με το άρθρο 22 παρ. 5 του Ν. 1735/1987 (ΦΕΚ 195 
Α). 

2. Το έγγραφο αριθμ. 1699/4.5.88 της ΑΣΟΕΕ, αποφασίζουμε: 

1. Οι κλάδοι του Διοικητικού Προσωπικού της Ανωτάτης Σχολής 
Οικονομικών και Εμπορικών Επιστημών, που προβλέπονται από τις 
διατάξεις των: Β.Δ. 20/30.5.53 (ΦΕΚ 145 Α), ΥΑ 25106/59 (ΦΕΚ 
375 Β), ΥΑ 170865/70 (ΦΕΚ 108 Β'), ΠΔ 269/73 (ΦΕΚ 223 Α), 
ΠΔ 359/73 (ΦΕΚ 264 Β’), ΝΔ 88/74 (ΦΕΚ 279 Α’), ΠΔ 372/75· 
(ΦΕΚ 116 Α), ΥΑ 109959/76 (ΦΕΚ 588 Α’) ΥΑ 35104/77 (ΦΕΚ 
623 Β'), ΥΑ 57725/77 (ΦΕΚ 834 Β’), Ν. 1476/86, Ν. 1586, ΥΑ 
15456/80 (ΦΕΚ 1062 Β') και Π.Δ. 363/80 (ΦΕΚ 100 Α’), προσαρ¬ 
μόζονται στο περιεχόμενο του Π.Δ 194/1988 (ΦΕΚ 84 Α') ως ακο¬ 
λούθως: 

Α' ΜΟΝΙΜΟ ΠΡΟΣΩΠΙΚΟ 
ΚΛΑΔΟΙ ΚΑΤΗΓΟΡΙΑΣ ΠΕ 

α. Ο Κλάδος ΠΕ2 Διοικητικός μετονομάζεται σε κλάδο ΠΕ Διοικη¬ 
τικό - Οικονομικό με είκοσι πέντε (25) μόνιμες θέσεις και δύο (2) προ¬ 
σωρινές (άρθρο 10 του Ν. 1586/1986) 

β. Ο Κλάδος ΠΕΙ Βιβλιοθήκης μετονομάζεται σε κλάδο Π.Ε. Βι- 
βλιοθηκονόμων με επτά (7) θέσεις. 

ΚΛΑΔΟΙ ΚΑΤΗΓΟΡΙΑΣ ΤΕ 

Ο κλάδος ΤΕ1 Επισκέπτριας Αδελφής Νοσοκόμου μετονομάζεται σε 
κλάδο ΤΕ Νοσηλευτικής με μία (1) θέση. 

ΚΛΑΔΟΙ ΚΑΤΗΓΟΡΙΑΣ ΔΕ 

α. Ο κλάδος ΔΕΙ Βοηθητικού Προσωπικού μετονομάζεται σε κλάδο 
ΔΕ Διοικητικό - Λογιστικό με τριάντα μία (31) θέσεις. 

β. Οι κλάδοι ΔΕ2 Επόπτου Ακινήτων και ΔΕ4 Οδηγού συγχωνεύο¬ 
νται σε ενιαίο κλάδο ΔΕ Τεχνικό με τέσσερις (4) θέσεις. 

γ. Ο Κλάδος ΔΕ3 Τηλεφωνητριών μετονομάζεται σε κλάδο ΔΕ Τη¬ 
λεφωνητών με δύο (2) θέσεις. 

ΚΛΑΔΟΙ ΚΑΤΗΓΟΡΙΑΣ ΥΕ 

α. Ο Κλάδος ΥΕ1 Κλητήρων - Χειριστών Αναπαραγωγής εγγρά¬ 
φων μετονομάζεται σε κλάδο ΥΕ Επιμελητών με είκοσι δύο (22) θέσεις. 

β. Ο Κλάδος· ΥΕ2 Καθαριστών - Καθαριστριών μετονομάζεται σε 
κλάδο ΥΕ προσωπικού καθαριότητας με δεκαοκτώ (18) θέσεις. 

Β' ΠΡΟΣΩΠΙΚΟ ΜΕ ΘΗΤΕΙΑ 
Προϊστάμενος Γραμματείας 

Η θέση του προϊσταμένου Γραμματείας ανήκει στην κατηγορία των 
ειδικών θέσεων (Ε.Θ.) με βαθμό 2ο και διέπεται από τις διατάξεις του 
άρθρου 45 (π. 22) του Ν. 1268/82, 70 π.1 του Ν. 1566/85 και του 
Π.Δ. 388/83 όπως αυτές ισχύουν κάθε φορά. 

2. Τυπικά προσόντα διορισμού στον εισαγωγικό βαθμό των κλάδων 
του μόνιμου προσωπικού ορίζονται τα κατά περίπτωση διαλαμβανό¬ 
μενα στο Π.Δ. 194/1988 (ΦΕΚ 84 τ.Α'). 

3. Σε όποιους κλάδους περιλαμβάνονται περισσότερες από μία ειδι¬ 
κότητες οι θέσεις κατά ειδικότητα, ορίζονται με την προκήρυξη πλήρω¬ 
σης των θέσεων αυτών.. 

4. Οι προσωρινές θέσεις σε όποιο κλάδο αυτές αναφέρονται καταρ- 
γούνται αυτοδίκαια, όταν με οποιοδήποτε τρόπο κενωθούν. 

5. Για ότι δε ρυθμίζεται με την απόφαση αυτή ισχύει το Π.Δ. 194/ 
1988. 

Η απόφαση αυτή να δημοσιευθεί στην Εφημερίδα' της Κυβερνή- 
σεως. 

Αθήνα 29 Ιουλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ 8. ΘΡΗΣ/ΤΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΩΡΓΟΣ Α. ΠΑΠΑΝΔΡΕΟΥ 
-♦- 

Αριθ. Α5/2756 (12) 

Άρση άδειας ίδρυσης και λειτουργίας Ιδιωτικού Γυμνασίου Κ. ΜΑΥ¬ 
ΡΟΜΑΤΗ στην Πτολεμαΐδα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: ι 

α) Τις διατάξεις του Α.Ν. 2545/40 (ΦΕΚ 287/40 τ.Α’) και του άρ¬ 
θρου 57 του Ν. 682/1977 (ΦΕΚ 244/77 τ.Α’). 

β) Το αριθ. Φ. 17.1/97Ϊ/13.5.1988 έγγραφο του Γραφείου Β/ 
θμιας Εκπ/σης Νομαρχίας Κοζάνης, με το οποίο διαβιβάστηκε η ανα¬ 
φορά του Μαυρομάτη Κωνσταντίνου του Αναστασίου, Καθηγητή Κλ. 
ΠΕ3, Ιδιοκτήτη Ιδιωτικού Γυμνασίου «περί άρσεως της άδειας ιδρύ- 
σεως και λειτουργίας του επ’ ονόματί του Ιδιωτικού Γυμνασίου που 
εδρεύει στην Πτολεμαΐδα (3ο Χιλιομ. Πτολεμαΐδας - Γαλάτεια), απο¬ 
φασίζουμε: 

Αίρουμε από το σχολικό έτος 1988-89 την άδεια ιδρύσεως και λει¬ 
τουργίας του Ιδιωτικού Γυμνασίου «Κ. ΜΑΥΡΟΜΑΤΗ» που εδρεύει 
στην Πτολεμαΐδα. 

Η · απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα 25 Ιουλίου 1988 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 

♦ - 

Αριθ, Β1/555 (13) 

Αυτοδίκαιη σύσταση προσωρινών θέσεων με σχέση εργασίας ιδιωτικού 
δικαίου αορίστου χρόνου στο Πανεπιστήμιο Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την κοινή απόφαση ΔΙΠΙΔ/Φ. 42/24/11440/ 86 «Ρύθμιση θε¬ 
μάτων προσωπικού ιδιωτικού δικαίου» (ΦΕΚ 921 τ.Β’) που κυρώθηκε 
με το άρθρο 25 του Ν. 1735/1987 (ΦΕΚ 195 τ.Α’). 

2. Την απόφαση 5/22.12.1987 του υπηρεσιακού συμβουλίου διοι¬ 
κητικού προσωπικού του Πανεπιστημίου Πατρών. 

Διαπιστώνουμε ότι στο Πανεπιστήμιο Πατρών έχουν συσταθεί αυτο¬ 
δίκαια είκοσι εννέα (29) συνολικά προσωρινές θέσεις με σχέση εργασίας 
ιδιωτικού δικαίου αορίστου χρόνου οι οποίες κατά κατηγορία και ειδικό¬ 
τητα έχουν ως εξής: 
α) Κατηγορία ΠΕ 

Τρεις (3) θέσεις Πολιτικών Μηχανικών 
Μία (1) θέση Διοικητικού Υπαλλήλου 
β) Κατηγορία ΤΕ 

Τέσσερις (4) θέσεις Διοικητικού Υπαλλήλου 
Μία (1) θέση Τεχν. Πολιτ. Μηχανικού 
γ) Κατηγορία ΔΕ 

Μια (1) θέση Διοικητικού Υπαλλήλου 

Πέντε (5) θέσεις Δακτυλογράφων 

Δύο (2) θέσεις Ηλεκτροτεχνιτών 

Μια (1) θέση Εργοδηγού Δομικών Έργων 

Μια (1) θέση Εργοδηγού Μηχανολόγου 

δ) Κατηγορία ΥΕ 

Μια (1) θέση βοηθού Ηλεκτρολόγου 
Μια (1) θέση βοηθού Υδραυλικού 
Τρεις (3) θέσεις Εργατών Πρασίνου 
Πέντε (5) θέσεις Καθαριστριών 

Οι ανωτέρω προσωρινές θέσεις καταργούνται μόλις κενωθούν με 
οποιοδήποτε τρόπο. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα 29 Ιουλίου 1988 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

Αριθ, 22137 (14) 

Υπαγωγή του προσωπικού του ΝΠΔΔ «Για τον Αθλητισμό και τα Σπορ» 

του Δήμου Καλλιθέας στις διατάξεις του Α’ μέρους του Ν.1188/ 

81». 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 3 του Ν. 1188/81 

2. Την αριθ. 9/1988 απόφαση του Διοικητικού Συμβουλίου του 
ΝΠΔΔ Καλλιθέας «Για τον Αθλητισμό και τα Σπορ» και την επ’ αυτής 
141/1988 απόφαση του Δημοτικού Συμβουλίου Καλλιθέας που αφορά 
την υπαγωγή του προσωπικού του παραπάνω νομικού προσώπου στις 
διατάξεις του Α’ μέρους του Ν. 1188/81. 

- 3. Τη σύμφωνη γνωμοδότηση του Υπηρεσιακού Συμβουλίου Προσω¬ 
πικού ΟΤΑ που διατυπώθηκε στο 7/7.7.1988 πρακτικό του, αποφασί¬ 
ζουμε: 

1. Εγκρίνουμε την αριθ. 9/1988 απόφαση του Διοικητικού Συμβου¬ 
λίου του ΝΠΔΔ Καλλιθέας «Για τον Αθλητισμό και τα Σπορ» και την επ’ 
αυτής 141/1988 απόφαση του Δημοτικού Συμβουλίου Καλλιθέας που 
αφορά την υπαγωγή του προσωπικού στις διατάξεις του Α' μέρους του 
Ν. 1188/81 όπως ειδικώτερα φαίνεται στην απόφαση. 

2. Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Πειραιάς, 28 Ιουλίου 1988 

Με εντολή Νομάρχη 

Ο Διευθυντής κ.α.α. 

ΑΙΚ. ΒΥΘΟΥΛΚΑ 

- * - 

Αριθ. 5862 (15) 

Αυτοδίκαιη σύσταση προσωρινών θέσεων στην Ανωτάτή Γεωπονική 
Σχολή Αθηνών. 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΓΕΩΠΟΝΙΚΗΣ ΣΧΟΛΗΣ ΑΘΗΝΩΝ 
Έχοντας υπόψη: 

1) Το άρθρο 25 (παρ. 1, 2, 3, 4, 5'και 9) του Ν. 1735/87. 

2) Τις αιτήσεις των απασχολόυμένων στη Σχολή με σύμβαση εργα¬ 
σίας ιδιωτικού δικαίου ορισμένου χρόνου με τις οποίες ζητούν την μετα¬ 
τροπή των συμβάσεών των σε αορίστου χρόνου σύμφωνα με τις παρα¬ 
πάνω διατάξεις. 

3) Τη γνωμοδότηση του Υπηρεσιακού Συμβουλίου Διοικητικού Προ¬ 
σωπικού (συνεδρίες 2.5.88, 29.6.88 και 8.7.88. 

4) Τη με αριθ. 5861/26.7.88 Πράξη του Πρύτανη «περί κατατά- 
ξεως προσωπικού σε προσωρινές θέσεις ιδιωτικού δικαίου αορίστου χρό¬ 
νου, διαπιστώνουμε: 

Την αυτοδίκαιη σύσταση στην Ανώτατη Γεωπονική Σχολή Αθηνών 
των παρακάτω κατά Κατηγορία και ειδικότητα δέκα (10) συνολικά 
προσωρινών θέσεων με σχέση εργασίας ιδιωτικού δικαίου αορίστου χρό¬ 
νου: 

1) Έξι (6) θέσεων Κατηγορίας Επιστημονικού Προσωπικού (ΠΕ) με 
τις παρακάτω ειδικότητες: 

α) Πέντε (5) θέσεων Γεωπόνων (ΠΕ) 

β) Μιας (1) θέσεως Βιολόγου (ΠΕ) 

2) Τριών (3) θέσεων Κατηγορίας (ΔΕ) με τις παρακάτω ειδικότητες: 

α) Μιας (1) θέσεως Τεχνίτη Εργαστηρίου (ΔΕ) 

β) Δύο (2) θέσεων Γραφέων δακτυλογράφων (ΔΕ) 

3) Μιας (1) θέσεως Κατηγορίας ΥΕ με την παρακάτω ειδικότητα: 

Μιας (1) θέσεως Εργάτη Πρασίνου (ΥΕ). · 

Η πράξη αυτή να δημοσιευτεί στην Εφημερίδα της Κυβέρνησης. 

Αθήνα 26 Ιουλίου 1988 
Ο Πρύτανης 

ΑΛΕΞ. ΠΟΤΛΟΒΑΣΙΛΗΣ 

- -♦- 

Δ ΙΟΡΘΩΣΕΙΣ ΣΦΑΛΜΑΤΩ Ν 

(16) 

Στην υπουργική απόφαση 53174/2164/1988 «Καθορισμός απο¬ 
ζημίωσης των απασχολούμενων στις γενικές εξετάσεις, στη διαδικασία 
επιλογής σπουδαστών στην τριτοβάθμια εκπαίδευση και λοιπών εξετα¬ 
στικών επιτροπών», που δημοσιεύθηκε στο ΦΕΚ 474 τ.Β' της 12 Ιου¬ 
λίου 1988, διορθώνονται τα εξής σφάλματα: 

1. Η δεύτερη εξουσιοδοτική διάταξη του προοιμίου, από το λανθα¬ 
σμένο «2. Το Π.Δ. 238/988.», στο σωστό «2. Το Π.Δ. 238/1988 


2. Η πέμπτη, κατά σειρά, εξουσιοδοτική διάταξη, που αριθμείται ως 
4 στο προοίμιο, αναριθμείται σε 5. 

3. Η δέκατη όγδοη εξουσιοδοτική διάταξη του προοιμίου, που έχει 
τον αριθμό 18 και αναφέρεται αμέσως μετά τη δέκατη έβδομη, διαγρά¬ 
φεται. 

4. Η εικοστή πρώτη εξουσιοδοτική διάταξη του προοιμίου, από το 

λανθασμένο «21. Το Π.Δ. 217/1987 .», στο σωστό «21. Το Π.Δ. 

217/1981 . 

• 5. Στη σελίδα 4488, στήλη πρώτη: 


α) Ο έβδομος στίχος: από το λανθασμένο «20 Π.Δ. 238/198 ΦΕΚ 
103 - Α’)», στο σωστό «20 Π.Δ. 238/1988 ΦΕΚ 103 Α’» 
β) 0 εικοστός όγδοος στίχος: από το λανθασμένο «μάτων κατ’ απο¬ 
κοπή 2.050», στο σωστό «μάτων κατ’ αποκοπήν αποζημίωση για κάθε 
μέρα απασχόλησης 2.050». 

γ) Ο τεσσαρακοστός ένατος στίχος: από το λανθασμένο «6. Ομάδες 
Επιτηρητών (άρθρο 22 Π.Δ. 238/1988», στο σωστό «6. Ομάδες Επι¬ 
τηρητών (άρθρο 23 Π.Δ. 238/1988,». 


♦ 


(Από το ΤΠ.Ε.Π.Θ.) 

(17) 


Στην υπ’ αριΟ. 18186/271/88 Τπουρ. απόφαση που δημοσιεύτηκε 
στο (ΦΕΚ 126 Β/88) γίνεται η ακόλουθη διόρθωση σφαλμάτων: 


Στη σελίδα 1210 του ανωτέρω ΦΕΚ α) στο παράρτημα Α, 1. Υδράρ¬ 
γυρος στη παραγ. 2 περ. (α) συμπληρώνεται η τέταρτη στήλη ως εξής: 

α) για τη παραγωγή 0,2 %τ Η^/ΐ 

χλωριούχου βινυλίου Μέρα παρ. χλωρ. 1Β0 πιγ Ηβ/1 

βινυλίου 

β) Στην ίδια σελίδα οι παρατηρήσεις (1), (2), (3) που βρίσκονται στο 
τέλος της σελίδας μπαίνουν πριν από τον πίνακα 2. ΚΑΔΜΙΟ. Δηλαδή 
οι παρατηρήσεις (1), (2) και (3) και ο πίνακας 2. ΚΑΔΜΙΟ αλλάζουν 
αμοιβαία θέσεις. 

(Από το Υ.ΠΕ.ΧΩ.Δ.Ε.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










